Tantárgyi tematika és félévi követelményrendszer

**MAO 1104L Dialektológia**

(Dr. Sebestyén Zsolt)

**Féléves tematika:**

1. konzultáció: A nyelv és a nyelvjárás. A nyelvjárás és a standard viszonya. A nyelvjárási jelenségek. A nyelvjárások funkciói és szerepkörei. A nyelvjáráskutatás módszerei. A dialektológia tárgya, leírási módszerek.
2. konzultáció: A nyelvföldrajzi módszer történeti változásai, modern több dimenziós nyelvföldrajzi ábrázolás. Változó, dinamikus nyelvjárások. Nyelvjárások és nyelvi kontaktusok. A regionális köznyelviség. A dinamikus, variábilis nyelvjárások vizsgálati lehetőségei: szociodialektológia: szociolingvisztikai módszerek a napjaink nyelvjárásainak vizsgálatában.
3. konzultáció: A nyelvjárások hangrendszertípusai. Fonéma és variáns. Nyelvjárási egységek: nyelvjárási régiók, nyelvjáráscsoportok és nyelvjárások. Nyelvi, nyelvjárási tudat és attitűd. Nyelvjárási nyelvhasználat kisebbségben és többségben.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:** *zárthelyi dolgozat.*

***A félévközi ellenőrzések követelményei:***

**Az érdemjegy kialakításának módja:**

A félévi gyakorlati jegyet a zárthelyi dolgozat érdemjegye határozza meg. Amennyiben a zárthelyi dolgozat elégtelen minősítésű, a hallgatók lehetőséget kapnak szóbeli vagy írásbeli javításra. Ha ez is elégtelen, akkor a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.